[{"text_idx": "#000000", "text": "Cyhoeddi amserlen weithgareddau Dydd Miwsig Cymru"}, {"text_idx": "#000001", "text": "Bydd cyfres o weithgareddau\u2019n cael eu cynnal ar-lein ddydd Gwener, 5 Chwefror, er mwyn nodi\u2019r chweched diwrnod Dydd Miwsig Cymru."}, {"text_idx": "#000002", "text": "Mae\u2019r gweithgareddau\u2019n ystod y dydd yn cynnwys setiau acwstig a DJ, ynghyd a\u0302 chyfweliad arbennig gyda\u2019r actor Hollywood, Rhys Ifans, am y gerddoriaeth Gymraeg sydd wedi helpu siapio ei fywyd."}, {"text_idx": "#000004", "text": "Gyda\u2019r byd yn dal i frwydro pandemig y coronafeirws, a ffans cerddoriaeth yn methu mynd i berfformiadau byw, mae dathliadau Dydd Miwsig Cymru yn symud ar-lein gyda gigs, fideos a thraciau\u2019n cael eu lansio ar wefan diwylliant Cymreig AM."}, {"text_idx": "#000006", "text": "Yna bydd modd mwynhau synau electronig, dawns ac R&B Ea\u0308dyth am 16:00, a hynny o Theatr Ffwrnes yn Llanelli, yn y darllediad diweddaraf \u2018Yn Fyw o\u2019r Ffwrnes. Fel rhan o\u2019r set bydd Ea\u0308dyth yn perfformio ei sengl newydd, \u2018Dreaming / Breuddwydio\u2019, am y tro cyntaf."}, {"text_idx": "#000007", "text": "Bydd sgwrs awr o hyd rhwng Rhys Ifans a chyflwynydd y BBC Huw Stephens yn cael ei ddarlledu ar wefan AM am 19:00, lle bydd yr actor yn diolch i\u2019r cyfnod clo am roi amser iddo \u201cailddarganfod agosatrwydd at fiwsig Cymraeg\u201d roedd wedi anghofio amdano."}, {"text_idx": "#000008", "text": "Mae Rhys a Huw yn rhannu eu hoff adegau personol gyda miwsig Cymraeg, o gyflwyno ffrindiau pync-roc Gwyddelig i Datblygu, i gig Super Furry Animals ym Mhontypridd yn 1995 a chwrdd a\u0302 Howard Marks yn annisgwyl, cyn i Rhys ei chwarae mewn addasiad ffilm o\u2019i fywyd, \u2018Mr Nice\u2019."}]